Ur chibboutz, pe kiboutz, pe kibouts (קִבּוּץ / קיבוץ en hebraeg, ur ger hag a dalvez bodadeg, tolpadeg ; kibboutzim el liester) zo ur gevelouri hag ur gumuniezh tud emveret en Israel. Ar re gentañ a oa kevelourioù labour-douar. An hini kentañ-holl a voe savet e 1909. Bremañ ez eus kibboutzim ma pleder gant tachennoù all estreget al labour-douar, ar greanterezh hag an teknologiezhioù nevez da skouer. Awenet e voe ar chevelourioù kentañ gant mennozioù sokialour ha sionour. E fin an  ez eus deuet kemmoù bras en un darn eus ar chibboutzim, deuet da vezañ embregerezhioù prevez. Gant se eo bet cheñchet buhez a-stroll an dud a labour enno.